FACEBOOK-VRIENDIN: Moryn Hanzen – Romanzablog
FACEBOOK-VRIENDIN: Moryn Hanzen	October 30, 2015October 30, 2015	Ontmoet Moryn Hanzen, ŉ vier-en-veertig-jarige professionele dromer wie se lewe baie na aan volmaak is as sy ŉ rooidsandduin, ŉ Kalaharisonsondergang en ŉ notaboek en pen het. Sy is ons Facebook-vriendin vir Oktober.
Koffie én tee!
Op Karos, ŉ klein nedersetting 40 km buite Upington.
Lees, skryf, skets, diere en die natuur asook kuier saam met sielsgenote.
Twee drake genaamd Fanta en Cola (ŉ groot, rooibruin hond en sy kwaai swart boetie). Ook Quinn, my miniatuur Dobberman wat net Afrikaans verstaan en my kom “roep” as my selfoon lui. Ook ŉ paar lagduifies wat ŉ vriendin vir my persent gegee het en vreedsaam onder die venster koer terwyl ek werk asook een Indiese bosduif wat ek van my oom geëef het.
Jy is ’n vryskutskrywer by Dei Gratia Uitgewers. Wat geniet jy die meeste van jou werk?
Om jeugevangelisasie te skryf met die hoop dat dit êrens ŉ kind se lewe kan aanraak. Ek skryf ook kortverhale wat al in Vrouekeur, Kuier en WegSleep gepubliseer is. Daar verskyn weer een teen die einde van Oktober in die Vrouekeur.
Moryn se verhale
Dat dit ŉ portaal na ŉ ander dimensie is! Alle slegte nuus, pyne en pligte val sommer weg as ek op reis is deur ŉ boek.
As jy enige plek in die land kon bly, waar sou dit wees?
Ek sal my wortels maar baie swaar uit die grond van die groen Kalahari trek, maar Knysna en Mosselbaai hou ŉ baie besonderse bekoring vir my in.
Om tyd saam met my man en twee tienerseuns, Udo en Ohan deur te bring, is bo-aan die lys. Verder lees ek, skryf en is ŉ kuier saam met hartsvriende altyd ŉ heerlike bonus.
Ek wissel dit af met rillers, geskiedkundige verhale, historiese romans, humoristiese boeke, jeugliteratuur en biografieë. Soms lees ek dae lank net poësie.
My Bybel, ŉ notaboek en ŉ pen.
Net drie?! PG du Plessis, Francois Bloemhof en Marie-Louise Steyn. Maar ek wil byvoeg dat dit ŉ baie onregverdige vraag is! Wat van al die ander?
My pa, ma en William Shakespeare. (Natuurlik al drie oorlede.)
Poësie en verhale wat aan my siel vashaak.
Fiela van Fiela se kind. As die lewe maar meer van haar kaliber mense gehad het, sou die wêreld ŉ baie beter plek gewees het.
Sal jy ooit ’n boek vir volwassenes wou skryf?
Ja, graag. Ek is op die oomblik met een besig.
Dit sal seker iets wees soos Kalahariprins omdat my romantiese kant graag die held teen my gunstelingagtergrond wil sien.
Ek is mal oor mooi name en sukkel gewoonlik om te kies. Ek sal mooi moet dink, maar haar naam sal sag op die oor wees! Nina, Isabel, Erin, Anja of so-iets.
Eerstens iemand wat dadelik respek verdien, ook ŉ lang, donkerkop man met oë soos gesmelte sjokolade.
As jy vir ’n dag as ‘n ander bekende skrywer kan leef, watter skrywer sal dit wees? En hoekom?
PG – hy is ŉ woordetowenaar en ek sou dolgraag ŉ bietjie van sy denkpatroon wou sien!
In my volgende lewe wil ek ’n … wees.
… heel mens wat by die voete van Jesus sit …
“Jesus is the same yesterday, today and forever” en “I went up a hill and came down a mountain”.
Posted in: Gesels met lesers | Tagged: Facebook-vriendin	Post navigation
VAN WAAR DIE INSPIRASIE: EINDELOSE LIEFDEDie jongste boeke is hier! 4 thoughts on “FACEBOOK-VRIENDIN: Moryn Hanzen”	Moryn Hanzen says:
November 3, 2015 at 4:16 pm	Reply	Dankie, liewe Trudie. Dit was heerlik om saam met my Kokkedoorvriendin op haar boshuis se stoep in die skone Wildernis te kuier.
Moryn Hanzen says:
November 1, 2015 at 8:07 pm	Reply	Baie dankie vir die goeie wense, Daniël, ek waardeer dit baie.
Trudie Niehaus says:
November 1, 2015 at 9:40 am	Reply	‘n Mens-mens. Dit was ‘n voorreg om saam met en haar en haar gesin koffie te drink op ons boshuis se stoep in Wildernis. Die sielsmens is rustg, vredig en wys en het ‘n wonderlike manier van omgaan met woorde. Trudie Niehaus.
October 30, 2015 at 8:17 pm	Reply	Baie skerp. Klink mooi waar jy woon. Hoop daars nog baie boeke en stories uit jou pen. Leave a Reply Cancel reply	Enter your comment here...